Laerskool FD Conradie | Sport
FD Conradie Sport
Ons fokus is daarop gerig om leerders nie net akademies toe te rus nie, maar ook blootstelling te gee aan sport en die natuur. Ons kweek die liefde vir sport van jongs af. Emosioneel en fisies is dit baie voordelig en bo en behalwe alles, bevorder FD Conradie van jongs af goeie sportmanskap.
Sportsoorte wat by Laerskool FD Conradie aanbied word, word vanaf Gr 1 – 7 aangemoedig en sluit in hokkie, netbal, rugby, tennis, atletiek.
Leerders kan ook aan addisionele sportsoorte deelneem wat privaat in en om ons omgewing aangebied word.
FD Conradie se sport word aaneenlopend deur die jaar aangebied en vir gerieflikheid, vind alles op een terrein plaas.
Die enigste verwagtinge is dat leerders nog kind-wees sal ervaar, deelname met ‘n positiewe gesindheid sal geniet met ‘n positiewe gesindheid en goeie sportmanskap sal ontwikkel. Ons is baie trots op leerders wat uitsonderlik presteer, dit vereis harde werk en deursettingsvermoë.
Afrigters woon sportklinieke by waartydens ons ons standaarde en vernuf meet aan die van ander.
Sporttoere/ toernooie bly altyd ‘n hoogtepunt vir ons leerders en juis daarom bied ons soveel moontlik geleenthede vir deelname.
Ons skool is al deur menige atlete en sportspelers by streeksproewe verteenwoordig en meer as net ‘n handjie vol het ook al hulle merkie gelaat by die Boland-, Noord-Boland, Witzenberg, WP en selfs SA spanne.
Leerders word aangemoedig om aan somer- en wintersport deel te neem.
Op reëndae moedig ons steeds die leerders aan om hulle sportklere in te pak ingeval dit ophou reën.
Indien daar ‘n rede is hoekom ‘n leerder nie in sportdrag oefen nie, word ander klere soortgelyk aan die regte uniform toegelaat.Indien ‘n leerder nie die regte sportklere aan het nie, word daar vereis dat sy/hy weer skoolklere aantrek indien hy/sy van publieke vervoer gebruik maak.
Leerders moet asb. daarop let om verskoning te maak by hul afrigters indien hulle nie ‘n oefening kan bywoon nie.
Indien ‘n leerder vir ‘n wedstryd in aanmerking kom, sal hy/sy ‘n brief met al die inligting daarop by die laaste oefening voor die wedstryd ontvang.
Sport is ‘n fantastiese vorm van vriendskappe bou, spanbou kweek en inderdaad die
beste vorm van gesonde terapie.
By FD Conradie skou ons tans met Boerbokke, Melkbokke, Angora-bokke, Vleisskaap en perde.
Ons neem deel aan die volgende skoue:
Riversdal 19 Februarie
Swellendam 12 – 14 Maart
Clanwilliam 16 – 18 April
Clanwilliam WP Skou 30 April – 1 Mei
Moorreesburg 9 September
Malmesbury 24 September
SA’s Williston 5 – 8 Oktober
Die leerders wat gewoonlik bus ry in die middae, sal ongelukkig alternatiewe reëlings moet tref.
Oefentyd sal stiptelik om 14:45 begin en eindig om 15:45. Geen leerder sal toegelaat word om met skoolklere te oefen nie, wees asb. Voorbereid.
Dinsdag (Angora en Melkbok)
Donderdag (Boerbok en Skaap)
Jeugskou in die Weskaap
Skole neem nasionaal aan Jeugskoue deel.
Wes-Kaap beoefen dit al sedert 1998.
Leerders neem deel in verskillende ouderdomsgroepe.
Elke provinsie neem jaarliks aan Nasionale kampioenskappe deel. Die Wes-Kaap is al die afgelope ag jaar die algehele wenner.
Hoe werk die Jeugskou konsep?
Leerders neem deel volgens ouderdom.
Junior junior 7-10 jaar
Junior 10-14 jaar
Senior 14-18 jaar
Leerders kan individueel of as ‘n groep deelneem. Drie leerders vorm ‘n groep.
Daar is verskeie kriteria waaraan leerders kan deelneem:
2.13 Kulinêrekuns. (Huisvlyt)
Leerders moet aan Streekskoue deelneem:
Daar is ses streekskoue en leerders kry plasings vanaf die eerste tot die vyfde plek. Dis nie verpligt en domaanalleskoue deel te neem nie, maar kinders wat plasings kry, word gedurende Mei-maand na die Wes-Kaap proewe genooi waarna ‘n Wes-Kaap span gekies word wat dan in die September vakansie Nasionaal gaan deelneem.
Die ses streek Jeugskoue is:
Agri Mega – Bredasdorp (Oktober)
Om met diere te werk is goeie terapie.
Selfs kinders met leerprobleme vind baat hierby. (Emosioneel of Akademies.)
Leerders wat nie baie sportief of akademies uitblink nie kry selfvertroue en hulself beeld verbeter.
Die toekomstige boere kan al reeds van jongs af deur jeugskoue gestimuleer word.
Baie kinders het ‘n natuurlike aanvoeling vir diere. (Selfs dorps kinders.)
‘n Groep seuns vanaf Gr 4 – 7 gaan gereeld op hengeluitstappies. Ons doen meestal varswaterhengel, maar het ook al by Waenshuiskrans gaan hengel.
In die natuur leer ons om die skepping te waardeer. By die hengelprogram leer ons van bewaring, die etiese reëls van hengel en ook om die eiendom van die boere waar ons op verskillende plase beweeg, te respekteer.
Ons moet verantwoordelik optree met ons hengelgerei en ook met die visse wat ons terug plaas om later weer gevang te kan word.
Ons geniet dit om saam met maats te hengel en in sulke uitstappies “kompeteer” ons ernstig, maar beskou die visse wat ons vang as ‘n bonus.
Dit bly ‘n voorreg om so sosiaal te verkeer in hierdie pragtige omgewing.
Kliek op die aktiwiteit naam vir verdere inligting…
060 966 5771
Sensei Andries Douglas
073 278 4400
Sweet Spot Gym
023 312 3223
082 450 9532